
INFORMACIÓ GENERAL 


Missatgeria 


Servei que permet la transmissió de missatges entre els usuaris de la XTEC. És 
recomanable que la consulteu regularment, amb la periodicitat que més s'adeqúi als 
vostres interessos o a la vostra participació en experiències, per tal d'afavorir la 
creació d'una cultura telemàtica que possibiliti l'optimització d'aquest tipus de 
recursos. 

El codi general de cada centre, (CODIF-BUSTIA), serveix per canalitzar la 
informació telemàtica, de tal manera que qualsevol persona d'un centre que s'hi 
connecti pugui capturar el missatge o facilitar-lo al seu destinatari. Els 
identificadors personals estan reservats a les persones que fan un ús específic de la 
Missatgeria i s'hi connecten frequentment. 

Recordeu que per comunicar-vos amb el PIE podeu utilitzar els codis segients: 


PIEC-BUSTIA Comunicacions generals de tot tipus. 
PIEJ-BUSTIA Comunicacions generals de tot tipus. 
XTEC4-BUSTIA Comunicacions referents a telemàtica. 
NOTI-BUSTIA Informació per al Noticiari. 
PIEJ-FVVBUTL Butlletí Framevvort. 

PIEJ-FORMAC Àrea de Formació del PIE. 


Preguntes i respostes 


Aquest servei telemàtic, classificat per temes, està configurat com un tauler 
d'anuncis, ja que permet l'intercanvi d'informació (Preguntes i respostes) entre les 
persones interessades en un tema, i pot ajudar a trobar la resposta a qiiestions 
específiques. 

Cal recordar que aquest servei es tornarà a utilitzar durant aquest curs per facilitar 
informació sobre la pre-inscripció universitària. 

L'oficina de pre-inscripció posa una bústia a disposició de tots els centres 
connectats a la xarxa XTEC perquè hi adrecin les consultes relacionades amb el 
tema, les quals quedaran respostes en un termini màxim de tres dies. 

L'oficina enviarà un quiestionari a tots els centres de formació professional que l'any 
passat van utilitzar els seus serveis per pre-inscriure els alumnes, amb la finalitat de 
saber si volen continuar fent-ho. I un cop hagi rebut els questionaris emplenats, els 
farà arribar els impresos i el calendari. 

Els centres de COU rebran els impresos entre finals d'abril i principis de maig. La 
segona pre-inscripció (al setembre) s'haurà de fer directament a l'oficina o en 
qualsevol de les seves delegacions. 


Hermes 


Permet la transmissió d'arxius de tot tipus (text, gràfics, executables...). El 
transmissor de fitxers està organitzat en bústies temàtiques de diferents tipus. 

Cal esmentar l'existència d'una bústia específica per a la consulta de "mòduls 
professionals". La informació relativa als mòduls professionals de la reforma es pot 
trobar dins la bústia MODPROF. Podeu recuperar i imprimir aquesta informació 
des del processador de textos que utilitzeu habitualment. 

Cada mòdul es troba dividit en diversos fitxers per tal de facilitar la transmissió de 
la informació. Assegureu-vos que heu capturat tots els fitxers del mòdul que us 
interessa. Actualment (abril de 1992) disposeu de 18 mòduls, i pròximament n'hi 
haurà 12 més que en completaran la totalitat. 


Mòduls professionals de la bústia MODPROF 


Mòduls professionals 2 
Especialitats Fitxers 


Agropecuària M2AGROP1, M2AGROP2, M2AGROP3 
Servei de Restauració M2RESTA1, M2RESTA2, M2RESTAG, 
M2RESTA4, M2RESTA5 
Fusteria M2FUSTE1, M2FUSTE2, M2FUSTE3, 
M2FUSTE4, M2FUSTE5 
Manteniment industrial M2MANTE1, M2MANTE2, M2MANTE3, 
M2MANTE4 
Instal.lacions elèctriques M2ELECT1, M2ELECT2, M2ELECT3, 
M2ELECT4 
Operador químic: M2QUIMI1, M2QUIMI2, M2QUIMI3, 
M2QUIMIA 
Instal.lacions d'aigua, gas i calefacció M2AIGUA1, M2AIGUA2, M2AIGUAG, 
M2AIGUA4 


Confecció industrial 


Especialitats 
Imatge audiovisual 


Automoció 


Tècnic comercial 


M2CONFE1, M2CONFE2, M2CONFE3, 
M2CONFE4 


Mòduls professionals 3 
Fitxers 


M3BIMATG1, MBSIMATG2, MBIMATG3, 
M3IMATG4, MSIMATG5 

MSAUTOM1, MBAUTOM2, MBAUTOM3, 
MSAUTOMA 

M3TECNI1, M83TECNI2, M3TECNI3 


Animació sociocultural MBANIMA1, MBANIMA2, M3ANIMA3S 
Administració empresarial MSADMINI1, MSADMINI2, MSADMINI3, 


MSADMINI4, MBSADMINIS 


Informació i atenció al públic MBATENC1, MBATENC2, M3ATENC3 
Secretariat multilingue M83SECRE1, M8SECRE2, M83SECRE3 


Fabricació mecànica 


M3FABRI1, M3FABRI2, MBFABRI3 


Sistemes automàtics i programables M83SISTE1, M3SISTE2, M3SISTE3, 


Laboratori químic 


M3SISTE4 
MSLABOR1, M3LABOR2, M3LABOR3, 
M8SLABOR4 


ACTIVITATS EDUCATIVES SOBRE LA XTEC 


Activitats adreçades al professorat 
Aplicacions educatives del full de càlcul 


Curs d'autoformació i estudi basat en material sobre el full de càlcul de Framevvort 
IH i les seves aplicacions educatives. Aquest curs està adreçat als professors 
d'ensenyament primari i secundari que tenen coneixements mínims de l'edició de 
textos en aquest entorn, i nocions bàsiques de telemàtica. 

El curs està estructurat en set mòduls, cada un dels quals té una durada de dues 
setmanes. Al final del curs els professors-alumnes hauran de lliurar un projecte final 
d'aplicació educativa del full de càlcul. 

El servei de Missatgeria de la XTEC proporciona una assessoria directa, individual 
i en grup, sobre el curs, el qual també disposa d'un debat a través d'Àgora. 

Aquesta activitat, tutorada per Carles García-Alzórriz (LASSGARCIA), es 
convoca cada curs acadèmic. 

Per a més informació, podeu adreçar-vos al coordinador dels cursos Josep Ma. 
Moragues (PIEJMORAGUB). 

Cursos de teledocumentació TELEDOCI1, TELEDOC2 


Amb aquests cursos es pretén: 

. Avançar en la consolidació del suport telemàtic com a eina normalitzada per 
a la formació a distància. 

- Fer possible que els ensenyants de zones allunyades de Barcelona puguin 
gaudir de nivells de formació "especialitzats", difícils de trobar en les seves 
zones de treball. 

. Promoure la formació "no presencial" i l'autofor- mació, com una forma més 
a l'abast dels mestres i els professors d'arreu de Catalunya. 

. Donar a conèixer les eines telemàtiques bàsiques de la XTEC a partir de la 
introducció conceptual de les bases de dades documentals i el foment del seu 
aprofitament pedagògic. 

Característiques del curs 


- La relació entre professors i alumnes s'estableix via missatgeria. 
. Cada alumne disposa del material escrit i el programari necessari per 
realitzar-lo. 
- La tramesa dels exercicis, i la seva recuperació amb les correccions fetes pel 
tutor, es fa a través de les bústies TELEDOCI1 i TELEDOC2 d'Hermes. 
- Els debats propis de cada curs (dubtes, suggeriments, intercanvi 
d'experiències...) es fan a través d'Àgora. 
Els tutors d'aquestes activitats són Josep Ma. Utgés (SAJUUTGES) i Joaquim 
Castellsaguer (PIEJCASTELL). 
Per a més informació, podeu adreçar-vo s al coordinador dels cursos Josep Ma. 
Moragues (PIEJMORAGUB). 


Debat AUTÒMAT 


El Centre de Documentació i Experimentació de Didàctiques Tecnològiques 
(CDEDT) ha organitzat aquesta activitat, pensant fonamentalment en el 
professorat de les àrees tècniques de l'ensenyament secundari, com electricitat, 
electrònica o mecànica, per tal de: 

. Donar un servei al professorat de les àrees tècnico-industrials — de 
l'ensenyament secundari, per tal d'afavorir l'intercanvi de documentació, 
d'impres- sions, d'experiències, d'informació tècnica... 

. Crear una base de dades de materials didàctics, de referències 
bibliogràfiques, de materials d'autoestudi... 

- Plantejar i resoldre dubtes, exposar criteris i donar opinions que tinguin a 
veure amb l'automàtica industrial. 

- Realitzar projectes didàctics col.lectius i afavorir-ne la seva difusió. 

- Donar suport a les activitats de formació a distància del professorat. 

Les activitats que es porten a terme tenen molt a veure amb l'organització del 
debat. El fòrum té diversos apartats per tal de recollir o aportar la informació de 


manera sistemàtica: Sensòrica, Processadors, Actuadors, Documentació, 
Activitats, Currículum, Projectes didàctics, Disseny electrònic -CAE- i Curs de 
microcontroladors. 


El coordinador d'aquesta activitat és Josep Villacampa. Si desitgeu rebre més 
informació, podeu dirigir-vos a l'Àrea Elèctrica i Electrònica del Centre de 
Documentació i Experimentació de Didàctiques Tecno-lògiques, trucant al telèfon 
223 17 84 o bé 223 20 80, si us comuniqueu per fax. Si voleu, també podeu 
deixar un missatge a l'usuari CDEDJOSEPVB. 


Debat MESTR RURAL 


Aquest debat està adreçat primordialment als mestres dels centres rurals, i la seva 
finalitat és establir un diàleg sobre l'ús pedagògic de la telemàtica a les escoles, i 
crear un espai per a l'intercanvi de suggeriments i comentaris al voltant de les 
activitats que es porten a terme en equip. 

El coordinador d'aquesta experiència és Ramon Cemeli (PIEJCEMELL)). 


Activitats adreçades als alumnes 
Debat Penèlope 


Aquest debat està adreçat als alumnes del cicle mitjà de l'ensenyament primari, per 
tal que puguin desenvolupar activitats en les diferents àrees del currículum. 
L'activitat es presenta en forma d'aventura, quan un personatge, Penèlope, surt de 
viatge des de Barcelona i decideix recórrer els pobles del Baix Llobregat i l'Anoia 
en diferents mitjans de transport. 

L'objectiu principal d'aquesta experiència és fomentar la comunicació i la recerca 
del medi físic i humà dels indrets esmentats al paràgraf anterior. 

Si desitgeu rebre més informació, adreceu-vos a Juanjo Gómez (PIEJGOMEZ). 


Debat BERNAT 


El tema d'aquest debat és el viatge realitzat per un personatge, Bernat Ramon de 
Biure, per les terres que, en un futur, esdevindran la comarca del Baix Llobregat. 
Els objectius fonamentals d'aquesta experiència són: 

. Fer servir les tècniques informàtiques en els intercanvis escolars 
d'informacions locals i comarcals que tinguin a veure amb la història 
medieval. 

. Conèixer els esdeveniments més significatius i el patrimoni de l'època 
medieval de la comarca del Baix Llobregat. 

Les escoles participants en aquesta experiència han de redactar el diari del viatge 
d'en Bernat i completar-lo amb les anotacions que van fer els seus deixebles fins a 
l'arribada de l'edat moderna. 

El coordinador d'aquesta activitat és Juanjo Gómez (PIEJGOMEZ). 


Debat EL DEUTE 


Aquest debat sobre "El deute extern a Amèrica Llatina" està organitzat per 
Intermón. L'elevat nombre d'inscripcions ha provocat que l'experiència s'hagi 
dividit en dos teledebats: Amèrical i Amèrica2, cada un dels quals amb 19 grups- 
classe. Té una durada de sis setmanes i es preveu que el moderador hi 
intervingui un cop per setmana. 

Aquest debat és privat, però tothom qui ho demani podrà accedir-hi com a 
observador. 

Cada setmana es tracta sobre un tema diferent, el moderador ordena el debat al 
principi de la setmana i formula una o més preguntes que hi tinguin a veure perquè 
els grups-classe les contestin. A més, els grups participants també poden contestar 
intervencions d'altres grups, per tal de crear polèmica o proposar temes diferents. 
Si desitgeu rebre més informació, trameteu un missatge a l'usuari IMON-BUSTIA. 


Debat METEORSDIA 


En aquest debat sobre meteorologia escolar, participen un grup d'escoles, la 
majoria rurals, dels Paisos Catalans. 
Els seus objectius són: 
. Disposar d'una sèrie de dades que permetin fer un treball interdisciplinar a 
l'escola. 
. Apropar els alumnes al mètode científic. 
. Augmentar el rigor científic del treball. 
- Procurar que els alumnes valorin el que es fa a l'escola i que s'adonin que 
poden fer treballs seriosos. 
- Intentar que l'experiència sobrepassi els límits de l'escola i es projecti al seu 
entorn. 
Aquests objectius es pretenen assolir mitjançant la tramesa, via telemàtica i en un 
format entenedor, de les dades meteorològiques observades diàriament a l'escola. 


Totes les escoles poden participar en la lectura i la interpretació de les dades, per 
intervenir-hi, bo i aportant observacions meteorològiques pròpies, cal posar-se en 
contacte amb Ramon Cemeli (PIEJCEMELI) o Joan Hervas (EMVAHERVAS) 
per tal de concretar-ne el format més adient. 


Debat ESCOL. RURAL 


Aquest debat és obert al públic juvenil i infantil, tot i que està adreçat especialment 
als alumnes de les escoles rurals i a tots els que es vulguin comunicar amb ells. 

Al llarg del debat es van originant diverses activitats (TEMES), algunes 
d'espontànies i d'altres més preparades. 

El coordinador del debat és Ramon Cemeli (PIEJCEMELL), tot i que hi ha altres 
persones encarregades de la coordinació d'algunes activitats en concret. 

Tot seguit es descriuen algunes de les activitats que es realitzen. 


1. Novel.la 
Aquesta activitat consisteix en escriure una novel.la entre tots els participants. 
El primer capítol l'introdueix un personatge fantàstic anomenat DRAC LLESIC, 
posteriorment, cada grup escriurà un capítol nou que resoldrà la situació 
presentada en el capítol anterior, i en deixarà plantejada una altra perquè es 
resolgui en el capítol seguent. 
El coordinador d'aquesta activitat és Ramon Cemeli (PIEJCEMELI). 


2. Contes 
Aquesta activitat consisteix en elaborar un conte, cada zona rural n'ha 
d'elaborar un per cicle fent servir el processador de textos. 
El seu objectiu és estimular i potenciar la creació literària utilitzant el 
processador de textos com a eina de treball, així com possibilitar per via 
telemàtica la comunicació i l'intercanvi dels contes que han elaborat els alumnes. 
El coordinador d'aquesta activitat és Jaume Santaularia (GUALA-BUSTIA). 

3. Auca 
Aquesta experiència és un exemple de com aprofitar les diferents festes que es 
realitzen a l'escola per potenciar la utilització dels mitjans informàtics dins l'aula. 
En aquest cas s'elabora una auca, els dibuixos de la qual són realitzats amb el 
programa Deluxe Paint. 
El coordinador d'aquesta activitat és Jaume Santaularia (GUALA-BUSTIA). 


Activitats de comunicació internacional 
Catalunya-Europa 


Catalunya-Europa és un debat obert a tothom. Es tracta d'un projecte de 
telecomunicació internacional entre centres de Catalunya i de diferents paisos del 


món (França, Bèlgica, Dinamarca, Anglaterra, Estats Units, Austràlia, Japó...) amb 
el qual es vol aconseguir: 
- Posar en contacte els alumnes de Catalunya amb alumnes de diferents paisos 
utilitzant el francès com a llengua vehicular. 
. Difondre l'ús de la telemàtica com a mitjà de comunicació i utilitzar-la per 
motivar els alumnes en les classes de llengua estrangera. 
. Col.laborar en la revista telemàtica SESAMIS (Le magazine des télécopains 
du monde), cada país s'encarregarà de l'edició d'un número. 
Els alumnes o el CIEP proposen els temes de debat, aquesta institució s'encarrega 
cada setmana de recollir les propostes d'arreu del món, totes elles amb el nom 
ÀGORA i diferenciades per un número (1, 2, 3...). 
La coordinadora d'aquesta activitat és Joana Vidal (SALEVIDAL). 


Experiència Campus 2000/XTEC 


Aquesta experiència està adreçada a alumnes de primària i secundària amb edats 
compreses entre els 9 anys i els 18 anys i té com a objectiu que 25 centres catalans 
i 25 centres britànics es comuniquin telemàticament i en dos tipus d'activitats 
diferents: 

. Cada escola catalana està aparellada amb una escola britànica amb la qual hi 
ha un intercanvi d'informació mitjançant el correu electrònic: — (e-mail). El 
canal per dur a terme aquesta activitat és la missatgeria britànica "Campus 
2000". 

. En cada teledebat hi participaran grups de 10 escoles (5 de catalanes i 5 de 
britàniques). Les escoles participants i els coordinadors de l'expe- riència 
s'han d'encarregar de decidir el tema de debat. Aquest teledebat tindrà lloc en 
l'entorn Àgora, és a dir, el servei de teledebat de la XTEC. 

Es realitzaran activitats concretes per a cada un dels temes amb la finalitat 
d'afavorir el contacte entre els participants. 

Aquestes activitats implicaran el desenvolupament d'una sèrie d'estratègies 
d'aprenentatge com: fer questionaris, utilitzar el processador de textos, fer ús de la 
telemàtica a classe (correu electrònic i tele-debats), desenvolupar estratègies de 
lectura i escriptura, i processar i seleccionar informació. 

La coordinadora d'aquesta activitat és Paquita Vidal (PIEJVIDAL). 


Catalunya-Estats Units 


Aquesta activitat, organitzada pel grup TIDOC Projecte, està basada en la 
comunicació amb escoles de diferents paisos, principalment els Estats Units, 
mitjançant la connexió telemàtica. 

El seu objectiu és facilitar la comprensió i la cooperació entre alumnes de tot el 
món, així com introduir les eines telemàtiques en el treball de diverses àrees del 
currículum. 

El programa possibilita que alumnes i professors de les escoles associades puguin 
intercanviar-se informació i treballar conjuntament en diferents projectes. Així 
mateix, permet que persones de diferents paisos puguin mantenir un diàleg sobre 
problemes comuns. 


Les activitats portades a terme són molt diverses i poden integrar-se en els 
continguts curriculars de diferents àrees, fonamentalment la de llengúes. 

El coordinador d'aquesta activitat és Narcís Vives (CEPRVIVES). 

Indexació dels materials dels CRP en la XTEC 

Els serveis de la XTEC possibiliten la informatització documental de les 
mediateques dels 61 CRP (Centres de Recursos Pedagògics) de Catalunya, iniciada 
pel Departament d'Ensenyament en el curs 1990/1991. 

En el procés d'elaboració s'utilitza: 

- La missatgeria electrònica, per organitzar i coordinar la tasca d'indexació. 

- El servei de transmissió de fitxers, per trametre els enregistraments 
documentals elaborats per cada CRP, els quals seran corregits per l'equip de 
coordinació corresponent i tornats a trametre a cada centre de recursos. 

La base SINERA conté els registres de les mediateques dels CRP de qualsevol 
indret de Catalunya, i això permet que qualsevol usuari de la XTEC pugui accedir 
a la informació existent. 

El responsable d'aquesta tasca és Josep García (PIEJGARCIA). 


Us recordem l'existència del Programa d'Acollida a l'ús de la XTEC. Al full 
informatiu XTEC núm. O trobareu la informació referent a les activitats que es 
poden dur a terme amb aquest programa. Si voleu obtenir més informació, 
envieu un missatge a l'usuari XTEC-BUSTIA o truqueu al telèfon (93) 310 02 
12 i demaneu per Ma. Lluisa Penín. 


Tingueu en compte els nous paràmetres d'accés a la XTEC. 


Telèfon d'accés a videotex (Minitel): (93) 268 33 88 
Telèfon d'accés a dúplex: (93) 268 33 99 
Paràmetres d'accés a dúplex: 8 bits dades. 
1 bit parada. 
cap paritat. 


Document preparat per: Ma. Lluisa Penín 


